Case ID: 1088183
Sentence 0: Həmin müqaviləyə əsasən cavabdeh “xxxx” MMC Azərbaycan Respublikasının ərazisində İddiaçı abunəçiləri və ya onların adından ödəyicilərin etdiyi ödəmələri öz hesabına quraşdırdığı ödəmə məntəqələri vasitəsi ilə yığmalı və yığılmış vəsaitləri iddiaçının hesablaşma hesabına köçürməli, iddiaçı isə bunun müqabilində razılaşdırılmış xidmət haqqını cavabdeh “xxxx” MMC-yə ödəməli idi. Tərəflər arasında imzalanmış agent müqaviləsinin 4.1.2-ci maddəsinə görə cavabdeh “xxxx” MMC İddiaçı MMC-nin razılığı olmadan digər təsərrüfat subyektlərinə məxsus terminallardan ödəmə məntəqələri kimi istifadə edə bilməz.